

							 
Н  А  Р  Е  Д  Б  А  
											
ЗА УСЛОВИЯТА И РЕДА ЗА ВПИСВАНЕ НА ОБЩИНСКИТЕ ДЕТСКИ ГРАДИНИ И
ЦЕНТРОВЕ ЗА ПОДКРЕПА ЗА ЛИЧНОСТНО РАЗВИТИЕ
В РЕГИСТЪР В ОБЩИНА ГУЛЯНЦИ
Чл. 1. (1) С тази наредба се определят обстоятелствата, които подлежат на вписване в Регистъра на общинските детски градини и центрове за подкрепа за личностно развитие (наричан по-нататък „регистър”), както и редът за вписване и воденето му.
(2) На вписване в регистъра по ал.1 подлежат всички общински детски градини и центрове за подкрепа за личностното развитие на територията на община Гулянци. 
(3) Регистърът е публичен и се поддържа от община Гулянци. 
Чл. 2.  Регистърът на общинските детски градини и центрове за подкрепа за личностно развитие се води по образец, съгласно приложението към наредбата. 
  Чл. 3.  Оправомощено от кмета на Община Гулянци длъжностно лице извършва служебно вписване на общинските детски градини и центрове за подкрепа на личностното развитие в регистъра по чл. 2.
	(2) В регистъра се вписват следните обстоятелства: 
 	1. Име на детската градина/центъра за подкрепа на личностното развитие;
	2. Данни за наличие на детска градина с втори адрес
 	3. Заповед  на кмета за откриване, преобразуване, промяна и закриване;
	4. Акт за собственост;
  	5. Адрес;
 	6. Телефон, интернет страница, e-mail;
	7. Име на директора;
	8. Численост на персонала (педагогически и непедагогически);
	9. Капацитет на институцията(брой деца, брой групи)
	10. Наличие на почасови, съботно-неделни и сезонни дейности в детската градина
Чл. 4.  (1) Регистърът се поддържа като електронна база данни за подлежащите на вписване обстоятелства, както и на хартиен носител. 
(2) Компютърната база данни се поддържа по начин, който гарантира целостта и защитата на информацията в системата срещу разрушение, неправомерното изменение и контролирания достъп за вписвания и преглеждане. 
Чл. 5.  За вписване в регистъра директорът на детската градина и на центъра за подкрепа за личностно развитие подава в община Гулянци заявление с приложени копия на документите, доказващи обстоятелствата, подлежащи на вписване.
Чл. 6. (1) Действията по вписване и водене на регистъра се извършват от длъжностно лице, определено със заповед на Кмета на община Гулянци  .
 (2) Лицето по ал.1 вписва и контролира данните, предоставени от общинските детски градини и центрове за подкрепа за личностно развитие.
(3) Длъжностното лице по ал.1 поставя дата след всяко вписване и се подписва на хартиения носител.
 (4) Длъжностното лице вписва в регистъра входящия номер на заявленията за регистрация по реда на тяхното подаване.
 (5) В хартиения носител на регистъра не се допускат изтривания и зачертавания. Техническите грешки, допуснати при вписването, се поправят от длъжностното лице със забележка.
  (6) Регистърът и заявлението за вписване с прилежащите му документи се съхраняват от длъжностното лице по ал.1.
Чл. 7. (1) Последващите вписвания на нови обстоятелства се извършват без да се засяга информацията, съдържаща се в предходните вписвания.
 (2) Всяко ново вписване на обстоятелство от даден тип отменя предишно вписано обстоятелство от същия тип. След извършване на вписването актуалното състояние на съответния информационен обект се представя с новото вписване.
 (3) В регистъра се поддържа и съхранява информация за настъпилите промени във вписаните обстоятелства.
Чл. 8. (1) Достъпът до регистъра е публичен и се реализира по начин, който гарантира сигурността на съхранение на данните в него.
 (2) Достъпът до информацията в регистъра се осигурява чрез страницата на община Гулянци  в интернет или от длъжностното лице по чл.6 .

ЗАКЛЮЧИТЕЛНИ РАЗПОРЕДБИ

§ 1. Наредбата се приема на основание чл. 346, ал.2 във връзка с чл.346, ал. 1 от Закона за предучилищното и училищното образование. 
§ 2. Наредбата е приета с Решение № 195/ 28.10. 2016 г. по Протокол № 22 на Общински съвет – Гулянци и влиза в сила от учебната 2016/2017 г.

   	ПРИЛОЖЕНИЕ: образец на регистър

	№
	Наименование на детската градина / Центъра за подкрепа за личностно развитие


	 Данни за наличие на детска градина с втори адрес
 
	Заповед  на кмета за откриване, преобразуване, промяна и закриване; 
	Акт за собственост
 
	Адрес
 
	Телефон, интернет страница, 
e-mail  
	Име на директора 
	Численост на персонала (педагогически и непедагогически); 
	Капацитет на институцията(брой деца, брой групи)

	Наличие на почасови, съботно-неделни и сезонни дейности в детската градина


	
	
	
	
	
	
	
	
	
	
	

	
	
	
	
	
	
	
	
	
	
	

	
	
	
	
	
	
	
	
	
	
	

	
	
	
	
	
	
	
	
	
	
	

	
	
	
	
	
	
	
	
	
	
	



Р Е Г И С Т Ъ Р   Н А   О Б Щ И Н С К И Т Е   Д Е Т С К И   Г Р А Д И Н И

И   

Ц Е Н Т Р О В Е   З А   П О Д К Р Е П А   З А   Л И Ч Н О С Т Н О   Р А З В И Т И Е

В ОБЩИНА ГУЛЯНЦИ, ОБЛАСТ ПЛЕВЕН




  
								
